Kukruse linnaosa

Kukruse on Kohtla-Järve linnaosa. Asub Järve linnaosast 3 kilomeetrit idas ning seda ümbritseb Jõhvi vald.

Kukrusel asub Tallinna Tervishoiu Kõrgkooli Kohtla-Järve osakond. Aastatel 2007–2016 tegutses kohalikus klubihoones Kohtla-Järve Põlevkivimuuseum.

Vanas allmaakaevanduse asulas Kukrusel, Narva maantee ääres moodustavad omaette rühma enne II maailmasõda ehitatud kahekorruselised töölismajad. Asula regulaarse tänavavõrguga hoonestus on valdavalt sõjajärgne ja 1–2-korruseline. Asula keskel väljakul asuvad klubi ja koolihoone. Kauplused ja teenindustöökojad on koondunud Narva maanteele viiva põiktänava äärde. Ehitus Kukruse asulas lõpetati pärast Kohtla-Järve liitlinna moodustamist 1960. aastal, Kukruse kaevandus suleti 1968. aastalKohtla-Järve, www.eestigiid.ee.

 Rahvastik 
1987. aastal elas Kukrusel 1200 inimest.

2011. aasta rahvaloenduse andmetel oli Kukruse elanike arv vähenenud 572-ni. Eestlasi oli neist 135 (23,6%).

Pildid

Viited

Kategooria:Kohtla-Järve linnaosad
Kategooria:Jõhvi kihelkond
Kategooria:Eesti endised alevid